
Referat af bestyrelsesmøde torsdag den 04.03.2024
fra kl. 16.30-19.30



	Deltagere fra bestyrelsen:
	Deltagere fra skolen:

	Jacob Lunding, formand
	Maja Rose Falk, afdelingsleder i Fritten 

	Qasam Ahmad
	Jette Nord, konstitueret skoleleder

	Henriette Bergh Andreassen

Mikkel Weinreich Larsen
	Carsten Borglund, medarbejderrepræsentant 

	Mette Julie Hørning
	Jeanette Pagter Backer, Adm. medarbejder

	
	Elevråd: Lærke 9V og Bjørn 9V
(Deltager i de første 4. punkter)




1. Dagsorden

a. Valg af referent: Jeanette blev valgt

b. Godkendelse af dagsorden for bestyrelsesmødet

c. Underskrift af referater fra bestyrelsesmøder den 6/12 2023 og 25/1 2024. 


2. Økonomi (fast punkt)

a. Balancen 
Balancen, som så fin ud, blev gennemgået af Jette. 
Vi har brugt mindre på webportaler end budgetteret. 
Revisionen har været her til årsrevision, og vi går ud med et underskud på ca. kr. 308.500,-.
Regnskabet for 2023 så som udgangspunkt fint ud, men da både Dortes løn for 2024 og en gammel arkitektpost skal bogføres i 2023, ender vi op med et negativt resultat. 
Det vurderes, at der vil blive lønstigninger på ca. 5,9% gældende fra den 1. april 2024. Denne lønstigning vil betyde, at overskuddet for 2024 vil ende på ca. kr. 200.000,- 
Vi ligger lige på grænsen, som er 50 medarbejdere, til at vi skal have en whistleblower-ordning. Jette kigger på det i det nye skoleår. 
Vi har fået nye printere, men de tæller først med fra næste kvartal.


3. Info fra ledelsen

a. Fritidsdelen v. Maja
Det går godt i Fritten og i Klubben.
De kommende minifrit-forældre har været til overleveringsmøder. Det var relativt nemt, da alle forældre allerede har børn på skolen. 





Josefine kommer tilbage på torsdag.
3. klasserne flytter delvist i Klubben pr. 1. april, så overgangen bliver lidt mere flydende. Maja skriver ud til alle forældrene på årgangen. 

b. Skoledelen v. Jette
Der er sendt et særligt nyhedsbrev ud til 6.-9. årgang på grund af hærværk og kulturen, som vi gerne vil have ændret, i udskolingen. 
Der kommer mere videoovervågning op nu på baggrund af hærværksproblemet. På PPU-dagen vil der ligeledes være fokus på adfærd og kulturændring. Elevrådet nævner, at det er nogle få elever, som konstant ødelægger det for resten af eleverne. 
Anders er startet som pedelmedhjælper. Han skal være på skolen to dage om ugen. 


4. Elevrådet

a. Nyt fra elevrådet 
Flere klasser ønsker flere penge til lejrskole, da man ikke kan komme nogen steder hen for det
hidtidige budget. Jette vil kigge på det. 
Der bliver forespurgt, om det er muligt at ændre mødetid om morgenen, da busplanen passer meget dårligt med vores ringetider. Det foreslås af elevrådet, at man evt. kan afkorte 10-pausen. Jette vil sætte det som et punkt på næste lærermøde. 
Elevrådet spørger, om der kan etableres mere læ og aktiviteter til de store, som jo også har udeordning. Jette fortæller, at vi har fået nogle penge fra VPS´s venner. Dem kan vi måske bruge til de stores gård. 
Udskolingen ønsker sig nye stole. 


5. Punkter til orientering (O), debat (D) og beslutning (B).

a. Optagelseskriterierne for optagelse i 0. klasse fremadrettet. 
Jette og Jeanette har lavet en prioriteret liste over optagelseskriterierne på VPS. Kriterierne blev godkendt af bestyrelsen, og de vil nu blive lagt på skolens hjemmeside.

b. Køb af mad 1 x om ugen)
Bestyrelsen er ved at undersøge en madordning 1-2 dage om ugen.

c. Hvad tænker vi om kommende 3. årgang og 4. årgang? Skal nogle af årgangene lægges sammen? 
Jette har bl.a. lavet en oversigt over de fordele, som en sammenlægning vil have. 
Der bliver spurgt ind til lokalekapaciteten til sådan en stor klasse. Jette fortæller, at der er et stort lokale både i bygning C og i bygning D. 

d. Ferieplan for 25/26, 26/27, 27/28 
Punktet udsættes til næste møde.

e. Info/drøftelse af handlingsplan for overtrædelse af skolens værdier. Herunder krænkelser, rygtedannelser og chikane.


Punktet udsættes til næste møde.

f. Retningslinje for sygepolitik og håndtering af sygefravær. Har været på SU (samarbejdsudvalg) 05.02.2024 
Punktet udsættes til næste møde.

g. Vedligeholdelsesplan fremadrettet. Hvilke områder skal vi starte med?)
Der skal skiftes vinduer, og fuger i murværket skal repareres. Carsten foreslår, at murværket kunne være en opgave på forældrearbejdsdagen. Herudover vil der være fokus på taget i pedelhuset, Veluxvinduer på 1. sal i Fritten og døren ved billedkunst.
Jette fortæller, at vi overvejer at lave en elevarbejdsdag ifm. skolens fødselsdag.

h. Lejrskole. Skal beløbet sættes op. 
Punktet udsættes til næste møde.

i. Skal der ændres i det depositum, som bliver indbetalt, når et barn indskrives? 
Punktet udsættes til næste møde. 
Mette finder en ny dato til et ekstra bestyrelsesmøde. 

6. Tilbagemeldingspunkt


7. Eventuelt
Carsten efterlyser en aktivitetslegeplads på granhøjen og nævner, at vi måske kan søge nogle penge til det. 

8. Kommende bestyrelsesmøder 06.05.24 og 10.06.24 

